b'\n_START_ARTICLE_\nK\xc3\xa4rk\xc3\xb6l\xc3\xa4n vaakuna\n_START_PARAGRAPH_\nK\xc3\xa4rk\xc3\xb6l\xc3\xa4n vaakuna on K\xc3\xa4rk\xc3\xb6l\xc3\xa4n kunnan tunnus, jonka aihe viittaa kunnan nimeen. Sana k\xc3\xa4rk\xc3\xb6 tarkoittaa vesuria, joka on samantapainen ty\xc3\xb6kalu kuin vaakunassa esitetty havukirveskin._NEWLINE_Vaakunan selitys on \xe2\x80\x9dpunaisessa kent\xc3\xa4ss\xc3\xa4 kolme hopeista, hirsitt\xc3\xa4ist\xc3\xa4 havukirvest\xc3\xa4 alatusten.\xe2\x80\x9d Vaakunan on suunnitellut Ahti Hammar, ja K\xc3\xa4rk\xc3\xb6l\xc3\xa4n kunnanvaltuusto hyv\xc3\xa4ksyi sen kokouksessaan 28. kes\xc3\xa4kuuta 1955. Sis\xc3\xa4asiainministeri\xc3\xb6 vahvisti vaakunan k\xc3\xa4ytt\xc3\xb6\xc3\xb6n 5. syyskuuta samana vuonna.'